Яшчэ пры канцы мінулага тыдня прэсавая служба Аляксандра Лукашэнкі паведаміла, што кіраўнік дзяржавы зьбіраецца ў кароткатэрміновы адпачынак. Дзе канкрэтна плянаваў Лукашэнка правесьці гэтыя дзесяць дзён, дзеля захаваньня бясьпекі не разгалошвалася. Але ўжо тады зьявіліся зьвесткі, што ўпершыню за ўвесь тэрмін свайго кіраваньня Лукашэнка зьбіраецца адмовіцца ад традыцыйнага адпачынку на курортах закрытага тыпу ў Крыме ці на чарнаморскім узьбярэжжы Расеі і паехаць за мяжу.